Det går den rigtige vej med ledigheden i Nordjylland. Det viser de seneste tal fra Beskæftigelsesregion Nordjylland. På et år er ledigheden faldet med 4,1 procent.

Der var helt præcist 16.926 fuldtidsledige i Nordjylland i maj 2011. Det er et fald på 727 på et år. Dermed har Nordjylland sammen med Midtjylland det største procentvise fald i ledigheden på landsplan. Mændenes ledighed faldt med 11,7 procent, mens kvindernes ledighed steg med 8,1. Det er alle aldersgrupper af mænd, der oplever faldende bruttoledighed fra maj 10-11. Mændenes ledighed har været faldende siden oktober 2010. Kvindernes ledighed er steget for alle aldersgrupper fra maj 10-11. Kvindernes ledighed har været stigende siden marts 2009, viser tallene fra Beskæftigelsesregion Nordjylland.